Diari Oficial de la Generalitat Valenciana


Sumari del DOGV 4932, del 26-01-2005 (2005/349)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 16.218 m² de superfície, situada a Riba-roja de Túria entre el camí de les Ànimes i la carretera de Riba-roja a la Pobla de Vallbona, destinada a la construcció d'un centre d'ensenyament secundari realitzada per l'ajuntament del dit municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/349


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Riba-roja de Túria
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 16.218 m² de superfície, situada a Riba-roja de Túria entre el camí de les Ànimes i la carretera de Riba-roja a la Pobla de Vallbona, destinada a la construcció d'un centre d'ensenyament secundari realitzada per l'ajuntament del dit municipi. [2005/349]
  
L'Ajuntament de Riba-roja de Túria, en sessió plenària realitzada el dia 3 de febrer de 2003, va acordar la cessió gratuïta a la Generalitat Valenciana de la parcel·la de la seua propietat, de 17.068 m², per a la construcció d'un institut d'ensenyament secundari. Per acord Plenari de 20 de maig del 2003 es va modificar l'acord de cessió de 3 de febrer del mateix any, descrivint la parcel·la que se cedix per a la construcció de l'institut, que és una porció de terreny de forma irregular, de 16.218 m² de superfície, composta per part d'onze finques registrals que el mateix acord enumera.
  
Per escriptures públiques de 20 d'octubre del 2003, número de protocol 1432, i de 18 de maig del 2004, número de protocol 741, atorgades ambdues pel notari de València el senyor Manuel Cerdá García del Moral, l'Ajuntament de Riba-roja de Túria ha efectuat les operacions registrals de segregació i agrupació de les finques registrals que conformen la parcel·la educativa, de manera que, en l'actualitat, la parcel·la de 16.218 m² que se cedix a la Generalitat Valenciana és la finca registral 24.411, del registre de la Propietat de Benaguasil, terme municipal de Riba-roja de Túria, foli 103,tom 1536 i llibre 395.
  
Així mateix, s'ha regularitzat l'agrupació en el Cadastre, de manera que, segons consta en les actuacions, la referència cadastral de la parcel·la de 16.218 m², el titular cadastral de la qual és l'Ajuntament de Riba-roja de Túria és la 6749496TA8551N7788JV.
  
A proposta de la Conselleria de Cultura, Educació i Esport d'11 de juny del 2004, es van iniciar els tràmits legals oportuns per a l'acceptació de la cessió i la seua formalització.
  
La cessió es realitza amb la finalitat de destinar la parcel·la a la construcció d'un institut d'ensenyament secundari, i s'ha comunicat a la Conselleria de Cultura, Educació i Esport l'11 de juny del 2004 que l'actuació ja disposa de projecte bàsic aprovat, per la qual cosa en els pròxims mesos començaran les obres de construcció del centre.
  
L'acord plenari de 20 de maig del 2003, en la seua modificació, indica que, en haver sigut adquirides les parcel·les amb la finalitat de satisfer un servici públic, no hi ha necessitat d'alterar la seua qualificació jurídica.
  
En tractar-se d'un bé de domini públic, resulta d'aplicació el que disposa l'article 37 de la Llei 14/2003, de Patrimoni de la Generalitat Valenciana, que regula la mutació demanial externa.
  
Segons l'article mencionat ?Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat Valenciana i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servici públic que va motivar la mutació i per tant, conserve el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en el seu Patrimoni amb totes les seues pertinences i accessions?.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Riba-roja de Túria de la parcel·la de forma irregular, que té 16.218 m² de superfície, situada entre el camí de les Ànimes i la carretera de Riba-roja a la Pobla de Vallbona de la dita població, que confronta: nord, resta de la parcel·la 2 del polígon 33, la referència cadastral urbana de la qual és 9606205YJ0890N002HW, propietat de l'ajuntament, resta de la parcel·la 3 del mateix polígon la referència cadastral de la qual és 3983134WS0233H7429FU, propietat de l'Ajuntament de Riba-roja de Túria, i la parcel·la 167 del mateix polígon, la referència cadastral urbana de la qual és 5491881QS7611B6882AE propietat de Vicente Gimeno Fortea; sud, parcel·la 64 del polígon 33 la referència cadastral urbana de la qual és 3816110TW6951Z6686TJ, propietat de Natividad Badía García, séquia del Quint enmig, resta de la parcel·la 230 del mateix polígon, la referència cadastral urbana de la qual és 6161835QT0344F2123GA, propietat de l'Ajuntament de Riba-roja de Túria, i resta de la parcel·la 145-b del mateix polígon, la referència cadastral urbana és 0612405BS5382M1361KR, propietat de l'Ajuntament de Riba-roja de Túria; est, resta de la parcel·la 136 del polígon 33, la referència cadastral urbana de la qual és 5974642VE8762I4040YX, propietat de l'Ajuntament de Riba-roja de Túria i resta de la parcel·la 68 del mateix polígon, la referència cadastral urbana de la qual és 2549352CC1242S6671EZ, propietat de l'Ajuntament de Riba-roja de Túria; i oest, camí cadastral 9001.
  
Consta inscrita en el Registre de la Propietat de Benaguasil al tom 1536, llibre 396, foli 103, finca 24.411, del terme municipal de Riba-roja de Túria.
  
Referència cadastral: 3154069AT6162X9894VY.
  
La parcel·la s'accepta lliure de càrregues i gravàmens, i al corrent de qualsevol despesa.
  
Segon
  
La cessió gratuïta realitzada per l'Ajuntament de Rafal, s'efectua amb la condició de destinar la parcel·la a la construcció d'un centre d'ensenyament secundari, amb subjecció al que disposa l'article 37 de la Llei 14/2003, de 10 d'abril, de Patrimoni de la Generalitat Valenciana, atesa la naturalesa jurídica del bé immoble que se cedix. Per a això, per acord plenari de 31 de juliol de 2003, l'Ajuntament de Riba-roja de Túria ha assumit els compromisos següents:
  
- Dotar la parcel·la dels servicis urbanístics que falten per executar per a aconseguir la condició de solar.
  
- Accés rodat amb pavimentat de calçades i voreres de tots els carrers i vials amb què limita.
  
- Proveïment d'aigua i xarxa d'hidrants contra incendis.
  
- Evacuació d'aigües pluvials i residuals.
  
- Subministrament d'energia elèctrica en baixa o mitja tensió.
  
- Enllumenat públic.
  
- Telefonia.
  
- Compromís d'eliminar qualsevol obstacle, servitud i impediment que puga dificultar el normal desenvolupament de les obres i de tots aquells que puguen descobrir-se després (camins, línies àeries, conduccions superficials o subterrànies, etc.)
  
- Compromís d'adoptar els projectes.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana, en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.